**ТЕХНИЧКА ШКОЛА ЋУПРИЈА**

**ОБАВЕШТЕЊЕ ЗА РОДИТЕЉЕ И УЧЕНИКЕ**

На основу дописа МПНТР број 601-03-00033/21/2021-15 од 20.1.2022. године Тим за праћење и координисање примене превентивних мера у раду школа, на састанку одржаном 19.1.2022. године, донео је одлуку да се у свим средњим школама на територији Републике Србије од 24.1.2022. године примењује други модел организације васпитно-образовног рада.

То значи да ће се настава одвијати по **комбинованом моделу** тако што ће прва група ићи у школу у понедељак, среду и петак (друга група онлајн), а друга група у уторак и четвртак (прва група онлајн). Следеће недеље биће обрнуто.

Ова подела не важи за групе из предмета: Практична настава, Рачунарство и информатика, Техничко цртање и други који се наставним планом и програмом деле на групе. Они долазе у школу по важећем распореду часова.

У случају појаве инфекције вируса SARS-CoV-2 код ученика, родитељ о томе обавештава одељењског старешину.

Упозоравају се родитељи да децу са симптомима не упућују у школу док не прође период изолације, односно карантина ако су у питању контакти потврђених случајева у породици.

Имајући у виду тренутну епидемиолошку ситуацију, карактеристике омикрон соја SARS-CoV-2, **обавезна је употреба заштитних маски за све запослене, ученике и трећа лица све време током боравка у школи**. Ношење заштитних маски је обавезно за све запослене у школи, ученике и трећа лица од момента уласка у школско двориште до напуштања школског дворишта. Вршити редовно прање и дезинфекцију руку.

Уколико ученик из здравствених разлога не може да носи маску (на пр. бронхијална астма или друго), могуће је применити изузетак на захтев родитеља и искључиво уз приложено мишљење лекара.

Апелујемо на запослене, ученике и родитеље да доследно примењују мере личне заштите од инфекције како у школи, тако и ван школе.

Срећан почетак другог полугодишта!

Останите здрави и будите одговорни!

Управа школе